(10).
 Въведете име (с главни букви), квалификация и длъжност (когато е приложимо) на лицето, положило подписа, и наименование и код на контролната единица, оригинален печат на компетентния орган, към който принадлежи лицето, положило подписа, и дата на полагане на подписа.
 ЧАСТ III — Контрол
 Поле
 Описание
 III.1
 Дата на официалния контрол
 Посочете датата, на която официалният ветеринарен лекар съгласно определението в член 3, точка 32 от Регламент (ЕС) 2017/625, е извършил официален контрол на пратката.
 III.2
 Референтен номер в IMSOC
 Това е уникалният буквено-цифрен код, посочен в поле I.2.
 III.2a
 Местен референтен номер
 Това е уникалният буквено-цифрен код, посочен в поле I.2.a.
 III.3
 Проверка на документи
 Това е проверка на сертификатите, официалните удостоверения и другите документи, в т.ч. документи с търговски характер, които се изисква да придружават пратката, с цел да се провери спазването на законодателството на Съюза, включително допълнителните гаранции за здравето на животните за болести от категория С съгласно определението в член 1, точка 3 от Регламент за изпълнение (ЕС) 2018/1882 на Комисията (11). Тук се включва и проверка на спазването на националните мерки, когато това е приложимо, в съответствие с член 226 от Регламент (ЕС) 2016/429.
 Неспазването на националните мерки означава, че пратката не е задоволителна.
 Отбележете „Да“ или „Не“, според случая.
 III.4
 Проверка за идентичност
 Това е визуална проверка с цел да се удостовери, че съдържанието и етикетирането на пратката, включително маркировките върху животните, пломбите и транспортните средства, съответстват на информацията в сертификата и в другите документи, придружаващи пратката.
 Отбележете „Да“ или „Не“, според случая.
 III.5
 Физическа проверка
 Това се отнася за проверката на животните или продуктите и — когато е целесъобразно — проверка на опаковката, транспортното средство, етикетирането и температурата, вземането на проби за анализи, изследвания или диагностика, както и всяка друга проверка, необходима с цел да се установи спазването на приложимите правила.
 Отбележете „Да“ или „Не“, според случая.
 Посочете броя на проверените животни.
 III.6
 Лабораторно изследване
 Отбележете „Да“, ако е извършено изследване.
 Извършено е изследване за: посочете категорията вещество или патоген, за които е проведено лабораторно изследване, и:
 —
 отбележете „На случаен принцип“, ако пратката не е задържана до получаване на резултат от изследването;
 —
 отбележете „Поради съмнение“, ако има съмнения, че животните или продуктите не съответстват на законодателството на Съюза (включително случаи, когато има съмнение, че животните са болни или проявяват признаци на болест) и са задържани до получаване на резултат;
 —
 отбележете „Поради спешни мерки“, ако животните или продуктите са изследвани съгласно приложими спешни мерки на Съюза или национални спешни мерки и са задържани до получаване на резултат.
 Резултати от изследването:
 —
 отбележете „Очаквани“, когато резултатът от изследването все още не е наличен;
 —
 отбележете „Задоволителен“ или „Незадоволителен“, когато резултатът от изследването е налице.
 III.7
 Проверка на хуманното отношение
 Това поле се отнася само за животни, които попадат в обхвата на Регламент (ЕО) No 1/2005.
 Отбележете „Не“, когато животните не са преминали проверка на хуманното отношение.
 Отбележете „Задоволителна“ или „Незадоволителна“, ако резултатите от проверката на животните и на условията на транспортиране при пристигане са налице.
 III.8
 Неспазване на законодателството за хуманното отношение
